Съобщение за план/програма: Подробен устройствен план /ПУП/ – Парцеларен план /ПП/ за техническа инфраструктура извън границите на урбанизираната територия – водопроводно отклонение до поземлен имот с идентификатор 39520.92.1 по КК и КР на село Красен, община Иваново  
СЪОБЩЕНИЕ 
по чл. 8, ал. 4 на Наредбата за условията и реда за извършване на ЕО
Внесеният от възложителя И. Тодоров Подробен устройствен план /ПУП/ – Парцеларен план /ПП/ за техническа инфраструктура извън границите на урбанизираната територия – водопроводно отклонение до поземлен имот с идентификатор 39520.92.1 по КК и КР на село Красен, община Иваново, попада в приложното поле на чл. 2, ал. 2, т. 4 на Наредбата за условията и реда за извършване на екологична оценка на планове и програми /Наредбата за ЕО/ предвид, че:
-Трасето на водопровода пресича защитени зони с кодове BG0000608 „Ломовете“ и BG0002025 „Ломовете“, част от екологичната мрежа „Натура 2000“;
-Засягат се Пояс II и III на СОЗ, където е необходимо да се спазват приложимите за проекта забрани и ограничения;
-Пресича се воден обект (река Русенски Лом), като е необходимо да се опише и оцени технологията на пресичане на реката.

Във връзка с гореизложеното устройственият план подлежи на процедура за преценяване на необходимостта от извършване на екологична оценка /ЕО/.

Предпочетен е вариант 1 на трасето, при който: 

-Началната точка започва от урбанизираната територия на с. Красен – новоизградена шахта в тротоара на ул. „Елин Пелин“;

-Трасето преминава по ул. „Васил Левски“;

-Продължава в землището на с. Красен, извън границите на урбанизираната територия;

-Преминава през поземлен имот с идентификатор 39520.35.139, който представлява земеделска територия с начин на трайно ползване „За селскостопански, горски, ведомствен път“;

-Преминава през поземлен имот с идентификатор 39520.35.285, който представлява земеделска територия с начин на трайно ползване „За селскостопански, горски, ведомствен път“;

-Преминава през поземлен имот с идентификатор 39520.35.282, който представлява земеделска територия с начин на трайно ползване „За селскостопански, горски, ведомствен път“;

-Пресича поземлен имот с идентификатор 39520.35.308, който представлява територия, заета от води и водни обекти с начин на трайно ползване „За друг вид водно течение, водна площ“;

-Пресича поземлен имот с идентификатор 39520.35.141, който представлява територия, заета от води и водни обекти с начин на трайно ползване „Водно течение, река“;

-Преминава през поземлен имот с идентификатор 39520.92.300, който представлява земеделска територия с начин на трайно ползване „Пасище“;

-Преминава през поземлен имот с идентификатор 39520.3.576, който представлява земеделска територия с начин на трайно ползване „Пасище“;

-Достига до поземлен имот с идентификатор 39520.92.1 по КК и КР на село Красен, отреден за животновъдство.

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-1690-/3/-21.4.2026 г. 
